अहिलेको बैंकर्स एसोसिएसन र एनआइसि एसिया बैंकविच भईरहेको टकरावको प्रमुख कारण भनेकै निक्षेप संकलन गर्नको लागि ग्राहकलाई दिईने व्याज दर हो । बैंकर्स एसोसिएसनले अनुमति प्रदान गरेको व्याज दरभन्दा बढी व्याज दर दिने भनेर गरेको विज्ञापनको कारण नै अहिलेको अवस्थाको सिर्जना भएको हो । यदि कुनै बैंकले निक्षेपमा बढी ब्याज दिन्छ भने अरु बैंक तथा बैंकको संगठनलाई यसको बारेमा टाउको दुखाउनुपर्ने कुनै कारण हुनु हुँदैन किनभने हाम्रो देशमा अवलम्बन गरिएको खुल्ला अर्थतन्त्रमा आफुले दिन सक्ने दरमा व्याज दिई निक्षेप संकलन गर्न पाउनु कुनै पनि बैंकको अधिकार हो । यस अधिकारलाई कुनै संगठनले प्रयोग गर्नबाट बञ्जित गर्नु हुँदैन । यदि सक्छ भने अन्य बैंकले पनि ब्याजको दर बढाई निक्षेप संकलन गर्न सक्छ ।
